Bólu-Hjálmar
Store norske leksikon,Språk og litteratur,Litteratur i verden,Europa,Islands litteratur
Bólu-Hjálmar, eller Hjálmar Jónsson, som han egentlig het, var en av de største folkelige dikterne på Island.
Hjálmar ble tidlig kjent for å være god med ord, og han ble også ansett for å være svært lærd og en god håndverker. Han var en spesielt god treskjærer. Han bodde lenge i Bóla i Skagafjörður og ble derfor kalt Bólu-Hjálmar.Utenom det romantiske hovedstrømdraget i tiden skrev han naturalistiske dikt, beske satirer og klager, ut fra sitt eget tragiske liv. Han hadde store evner som ikke fikk komme til utfoldelse.Kona hans, Guðný, døde i 1845, og det inspirerte ham til inderlige og religiøse strofer. Bólu-Hjálmar satt igjen med sju barn, ble lam i venstre hånd og kjempet en evig kamp for å holde liv i seg og sine.Hans krasse dikt kan minne om den franske balladedikteren François Villon.Til norsk er enkelte av Bólu-Hjálmars dikt gjendiktet av Hans Hylen og Ivar Orgland. Les mer i Store norske leksikon Island islandsk Islands litteratur Litteratur Hylen, Hans (oms.) 1944. Millom frendar. Islendsk lyrikk 1850–1930. Stavanger: Stabenfeldt. Orgland, Ivar (oms.) 1976. Islandske gullalderdikt (1800–1930). Oslo: Fonna. Páll Eggert Ólason 1949. Íslenzkar ævisskrár frá landnámstímum til ársloka 1940, 2. Reykjavík. 355.